असम ट्रेन हादसा : नए आतंकी समूह का कारनामा  
असम के कामरूप जिले में हुए एक विस्फोट के बाद गुवाहटी−पुरी एक्सप्रेस के चार डिब्बे पटरी से उतर गए जिसमें 40 से ज्यादा यात्री घायल हुए।
असम के कामरूप जिले में रंगिया के पास रविवार शाम एक विस्फोट के बाद गुवाहटी−पुरी एक्सप्रेस के चार डिब्बे पटरी से उतर गए जिसमें 40 से ज्यादा यात्री घायल हुए हैं। घटना रविवार रात करीब साढ़े आठ बजे की है जब गुवाहटी से पुरी जाने वाली इस ट्रेन के इंजन सहित चार डिब्बे एक विस्फोट के बाद पटरी से उतर गए।  इस विस्फोट के पीछे आदिवासी पीपुल्स आर्मी नाम के आदिवासी आतंकी संगठन का हाथ होने का शक है। हालांकि पहले कहा जा रहा था कि विस्फोट के पीछे एनडीएफबी है। आदिवासी पीपुल्स आर्मी नाम का ये संगठन पिछले महीने गुवाहाटी में कंचनजंगा एक्स में धमाके की ज़िम्मेदारी ले चुका है।  रेल मंत्रालय का प्रभार फिलहाल प्रधानमंत्री के पास है और पीएम ने रेल राज्य मंत्री मुकुल रॉय को असम जाने को कहा है।